A 22. szlovák filmszemle és szakmai szeminárium programja
A szlovák film új kondícióban
Budapest, Uránia Filmszínház, Szlovák Intézet 2014. november 17-19.

November 17., hétfő

Uránia Filmszínház
17.00	Megnyitó

17.15	Tekintet a múltba – az új játékfilmek:
Csendben (Szlovákia/Csehország, 2014, rendező: Zdeněk Jiráský, 84 perc)
A cseh rendező filmje öt zsidó zenész életéről szól, akik neveit és művét a nácizmus mindörökké ki akarta törölni a zene világtérképéről. A film alapját Schindler Agáta történész munkája képezi. Nincs hagyományos története, inkább képi-zenei költészetről van szó, amelyben nagy szerepet játszik a tánc. Nincsenek benne dialógusok – csak belső monológok.
(Angol felirattal, szinkrontolmácsolás magyarra.)

19.00	Lépés a sötétbe (dráma, Szlovákia, 2014, rendező: Miloslav Luther, 120 perc)
A fiatal orvos nem tud megbékélni a múltjával. A háborúban kegyetlen ítéletet kellett hoznia. Évek múltán nem akarja elfogadni a felkínált karriert és házasságon kívüli kapcsolatba merül. Döntéseinek nem várt következményei vannak. A film „antihőseink” mozgalmas sorsairól szól a kommunizmus kezdetének időszakában. 
(Angol felirattal, szinkrontolmácsolás magyarra.)

November 18., kedd

Uránia Filszínház
9.00	A különböző zsánerű filmek összekapcsolása:
Szlovákia 2.0 (filmnovellák/dráma/animációs, Szlovákia, 2014, rendező: Martin Šulík, Juraj Herz, Peter Kerekes és mások, 112 perc) 
A film projektet 10 rövid 10-perces film képezi.  Húsz évvel a Szlovák Köztársaság létrejötte után tíz szlovák rendező arra a kérdésre keres választ: Mi az a Szlovákia? Az egyes rendezői személyiségek együttműködése széles generációs, vélemény és műfaj sokszínűséget takar. 
(Angol felirattal. )

11.00		
A pozsonyi Színház- és Filmművészeti Főiskola Film és TV Kara hallgatóinak filmjei (65 perc, angol felirattal.)
	
13.30	Nemzetiségek és etnikumok.
Felvidék (animációs/dokumentum, Szlovákia/Csehország, 2014, rendező: Vladislava Plančíková, 75 perc)
A szerző személyes útja családi története nyomában olyan személyek sorsát hozza közelebb, akiket érintettek a politikusok  II. világháborút követő döntései a nemzetiségileg vegyes területeken. Amit nem tudnak elmondani a korszak tanúi és az archív filmfelvételek, azt animált történetek egészítik ki. A film a még ma is aktuális és tabuként kezelt szlovák-magyar kapcsolatok témáját dolgozza fel, egyben egy értekezés arról, mit jelent az ember számára a szülőföld és a nemzetiség.
(Angol felirattal. )
15.00
Az összes gyermekem (dokumentum/dráma, Szlovákia/Csehország, 2013, rendező: Ladislav Kaboš, 90 perc.)
A film középpontjában egy karizmatikus pap Marián Kuffa áll, aki a legszegényebbeknek próbál segíteni. Sokkoló módon fedi fel a problémákat, melyekkel a roma közösség küzd. A műben nyomon követhetjük a romák drámai mikrotörténeteit és egy pap háborúját a nyers valósággal. A pap azt szeretné, ha az „ő“ gyerekei felfedeznék képességeiket, megtanulnák, hogy nem kell irigyelni a másiktól semmit és segíteni kell egymásnak.
(Angol felirattal, szinkrontolmácsolás magyarra.)

17.00	Új játékfilmekből:
Jelölt (thriller/komédia, Csehország/Szlovákia, 2013, rendező: Jonáš Karásek, 106 perc)
A film a média nagy hatalmát mutatja be, mely a történések manipulációjával hathat az egész világra. A történet egy köztársasági elnökjelölt két hónapos kampányának hátterét követi. A  naplóbejegyzések  szerzője nem sejti, kinek jegyzi le a lehallgatásokat, és az érdekes megrendelésből fakadó lelkesedést rövid időn belül felváltja az undor és az összezavarodás. 
(Angol felirattal, szinkrontolmácsolás magyarra.)

Szlovák Intézet
19.15 In memoriam Pavol Demitra: 
38 (dokumentumfilm/életrajzi, szlovák, 2014, rendező: Dano Dangl, Lukáš Zednikovič, 87 perc)
Pavol Demitra, szlovák hoki legenda életét dolgozza fel a film. Nemcsak a sikeres sportolót, hanem elsősorban az embert – és erős egyéniségét – mutatja be, akire a mai napig emlékszik a nemzet. A film azoknak szól, akik egy kicsit többet szeretnének megtudni erről a kiváló hokisról és kitűnő emberről. 

November 19., szerda
Uránia Filmszínház
9.30	A pozsonyi Színház- és Filmművészeti Főiskola Film és TV Kara hallgatóinak filmjei (65 perc, angol felirattal.)

11.00	Fiatal filmesek alkotásaiból:
Kiállítás (rövidfilm/komédia, Szlovákia, 2013, rendező: Andrej Kolenčík, Peter Begányi, 35 perc)
A keserű komédia egy kis vidéki múzeum munkahelyi kapcsolatairól mesél, ahová még nem ért el a nagy gazdasági boom és ahol mintha megállt volna az idő. A film főhősei az alkalmazottak, akik a kitömött állatokból készült tárlatot gondozzák. Mindennapi rutinjukat valami azonban megzavarja.	
(Angol felirattal.)

11.45	A besztercebányai Művészi Akadémia Drámai művészetek Kara hallgatóinak filmjei (60 perc, angol felirattal)  	

14. 30	És még egy tekintet a múltba:
Bársonyos terroristák (dokumentumfilm/ melodráma, Szlovákia/Csehország/Horvátország, rendező: Peter Kerekes, Ivan Ostrochovský, Pavol Pekarčík, 87 perc)
Három romantikus hős története, akik fizikailag a jelenben élnek, emlékeikben azonban folyamatosan a kommunista rendszerrel harcolnak. A 80-as évekbeli realitással való egyet nem értés gesztusa köti össze őket, mely végül a terrorizmus formájában jelenik meg. Mindannyian terrorizmusért voltak elítélve, pedig senkinek nem ártottak… és balsorsuk mögött a szerelemre való vágy áll. 
(Magyar felirattal.)

Szlovák Intézet
16.30	Az új játékfilmekből: 
Indián nyár (thriller/krimi/dráma/akció, szlovák, 2013, rendező: Gejza Dezorz, 90 perc)
Az árulás, halott szerelem és bosszú története, mely Szlovákia perifériáján játszódik. A fiatal tolvaj 10 év börtön után tér vissza azokhoz, akik börtönbe juttatták, hogy bosszút álljon rajtuk. Kompromisszumok nélkül követi őt a nagybetűs „Sors”, készülve a nagy fináléra. Az Indián nyár a szlovák vendetta története. 

Vendégeink - lektoraink: Peter Dubecký, a Szlovák Filmintézet főigazgatója, Ondrej Šulaj forgatókönyvíró, a pozsonyi Színház- és Filmművészeti Főiskola Film- és Tv Karának dékánja, Peter Michalovič egyetemi tanár, filmesztéta
Főszervező: Országos Szlovák Önkormányzat Vertigo Színháza
Társszervezők: Szlovák Filmintézet, a budapesti Szlovák Intézet
Támogatók: Szlovák Filmintézet, Emberi Erőforrás Támogatáskezelő, Szegedi Szlovák Önkormányzat

A program változásának joga fenntartva!
A belépés a vetítésekre ingyenes!